|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2023. május 15 - ei rendes**

**ülésére**

|  |  |
| --- | --- |
| **Tárgy:** | Döntés 2022. évi civil és egyházi támogatás elszámolásának elfogadásáról |

**Készítette:**

Czikora Petra

irodavezető-helyettes

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

**I.**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága a **177/2022. (VI.13.) számú határozatában**a civil szervezetek számára kiírt 2022. évi program célú támogatása pályázatához kapcsolódóan a **Pannon Voices Egyesület részére 300.000 Ft összegű támogatást ítélt meg, amelyről** Önkormányzatunk 2022. augusztus 15. napján támogatási szerződést kötött az Egyesülettel. *(1. sz. melléklet)*

A civil szervezetek részére nyújtott támogatásra vonatkozóan az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet (a továbbiakban: Rendelet) szabályai az irányadók.

Az Egyesület a támogatási szerződésben kötelezettséget vállalt arra, hogy a támogatási összeget a szerződés mellékletét képező pályázatában meghatározott célokra fordítja. A pályázati költségvetés a következő költségtípusokat tartalmazta: Egyéb szolgáltatások 100.000 Ft összegben (zenekar díja, szólisták és zongorakísérő díja), Egyszerűsített foglalkoztatás költsége (felvétel készítője, video vágójának díja) 200.000 Ft összegben.

Az Egyesület az elszámolását 2023. január 25-én nyújtotta be. Azt megvizsgálva megállapításra került, hogy a támogatási szerződés részeként elfogadott költségtervben a felvétel készítést és vágást egyszerűsített foglalkoztatás (személyi kiadások) keretében kívánták elszámolni. Ezeket a kiadásokat végül az elszámolásban dologi kiadásként, számlával igazolták 250.000 Ft összegben, a fennmaradó 50.000 Ft összegű támogatásról lemondtak. *(2. sz. melléklet)*

A Rendelet 8. § (6) bekezdése alapján hiánypótlás keretében hívtuk fel az Egyesület figyelmét arra, hogy a szerződés 6.5 pontja szerint a pályázati költségvetésben meghatározottaktól eltérően, akkor megengedett a többlet felhasználás, ha egyik költségvetési fősor értéke sem haladja meg 20 %-nál nagyobb mértékben az elfogadott költségtervet, egyébként a támogatási szerződés módosítása szükséges. Erre tekintettel kértük, hogy indokolják meg az eltérést.

Az Egyesület 2023. április 11-én kelt levelében kérte a felvétel készítés és vágásról szóló számlás kifizetés elszámolásának elfogadását. Nyilatkozata szerint az általuk tervezett programhoz további forrás bevonására nyújtottak be pályázatot a Nemzeti Kulturális Alaphoz, melyet azonban nem kaptak meg. Ezért végül valamennyi közreműködő szólista lemondott tiszteletdíjáról és az így felszabaduló összeget a felvétel készítésére és vágás költségére tudták fordítani. *(3. sz. melléklet)*

A kérelemben foglaltakat megvizsgálva megállapításra került, hogy az Egyesület a pályázatában megfogalmazott célokra fordította a támogatás összegét, azonban a felhasználás során azon túlmenően, hogy a tervezett egyszerűsített foglalkozás helyett számlás kifizetés keretében kívánják igazolni a felhasználást, a tervezett kiadás 200.000 Ft helyett 250.000 Ft-ra nőtt, amely **meghaladja a 20% mértékű eltérést.** Az Egyesület nem nyújtott be kérelmet a támogatási szerződés módosítására vonatkozóan a támogatási időszak ideje alatt.

A Bizottság korábbi, elszámolással kapcsolatos döntései során méltányolható körülményként a módosítási kérelem késedelmes benyújtását, illetve a jogszabályi változásokból fakadó körülményeket vette figyelembe. Tekintettel arra, hogy ez esetben a tervezettekhez képest magasabb összegben történt meg a támogatás felhasználása, **kérem a tisztelt Bizottságot álláspontjának kialakítására az elszámolás elfogadásával kapcsolatban.**

**II.**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága a **162/2022. (VI.08.) számú határozatában**az egyházi szervezetek támogatására kiírt 2022. évi pályázatához kapcsolódóan a **Budapesti Görögkatolikus Parókia** (a továbbiakban: Támogatott)részére **1.000.000 Ft összegű támogatást ítélt meg,** amelyre vonatkozóan Önkormányzatunk 2022. július 5. napján támogatási szerződést kötött a szervezettel *(4. számú melléklet)*.

Támogatott a támogatási szerződésben kötelezettséget vállalt arra, hogy a támogatási összeget a szerződés mellékletét képező pályázatában meghatározott célokra fordítja. A pályázati költségvetés a következő költségtípusokat tartalmazta: szállásköltség, utazási költség és digitális kultúra képzésének költsége.

Az egyházi szervezetek részére nyújtott támogatásra vonatkozóan az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet szabályai az irányadók.

A Támogatott a támogatási szerződés teljeskörű aláírását megelőzően, 2022. július 1-ei keltezésű levelében kérte költségvetésének módosítását, amelyben az elfogadott költségtervhez képest étkezési költség elszámolását is kérte 76.300 Ft értékben. A Humánszolgáltató Iroda munkatársa jelezte a Támogatottnak, hogy a támogatási szerződés aláírását követően van lehetősége kezdeményezni annak módosítását a költségterv módosulása miatt. Támogatott azonban adminisztrációs hiba miatt hivatalos úton nem nyújtotta be Önkormányzatunknak a költségterv módosítására irányuló kérelmét, így a támogatási szerződés módosítása sem történt meg, amelyre csak a támogatási időszak időtartama alatt (2022. 04. 01- 2022. 12. 31.) lett volna lehetőség.

A Támogatott ezt követően 2023. február 1-jén benyújtotta elszámolását, melyben a fentiekre tekintettel a módosított költségterv alapján számolt el. *(5. sz. melléklet)* Az elszámolást megvizsgálva megállapításra került, hogy támogatás nem a támogatási szerződés mellékletét képező költségvetés alapján került elszámolásra, ezért a Humánszolgáltató Iroda hiánypótlás keretében kérte, hogy a nem tervezett költség miatt elutasított számla helyett nyújtson be más elszámolható bizonylatot. Támogatott hiánypótlásában kérte, hogy az előzetesen jelzett, módosított költségterve alapján kéri az elszámoláshoz benyújtott számla elfogadását. *(6. sz. melléklet)*

A kérelemben foglaltakat megvizsgálva megállapításra került, hogy a Támogatott a pályázatában megfogalmazott célokra fordította a támogatás összegét, a támogatás felhasználása során jóhiszeműen járt el, azonban nem járt el kellő körültekintéssel a támogatási szerződésben vállalt kötelezettségei tekintetében.

**Fentiekre tekintettel javaslom a Budapesti Görögkatolikus Parókia beszámolójának és elszámolásának elfogadását.**

**Határozati javaslatok**

**I.**

„A”

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (V.15.) határozata a Pannon Voices Egyesület 2022. évi program célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a **Pannon Voices Egyesület** (cím: 1071 Budapest, Damjanich u. 51. 2/12., adószám: 18900541-1-42) 2022. évi program célú támogatása tárgyában megkötött VIII/1437-6/2022. számú támogatási szerződéshez kapcsolódó **elszámolást a támogatási kérelemben megfogalmazott és a megvalósított tevékenység összhangjára figyelemmel méltányosságból elfogadja.**

**Felelős:** Niedermüller Péter polgármester

**Határidő:** azonnal

„B”

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (V.15.) határozata a Pannon Voices Egyesület 2022. évi program célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy:

1. a **Pannon Voices Egyesület** (cím: 1071 Budapest, Damjanich u. 51. 2/12., adószám: 18900541-1-42) 2022. évi program célú támogatása tárgyában megkötött VIII/1437-6/2022. számú támogatási szerződéshez kapcsolódó **elszámolást méltányosságból 200.000 Ft összegben elfogadja, figyelemmel a támogatási szerződés 6.5 pontjában foglaltakra.**
2. **felszólítja** az Egyesületet, hogy az elszámolás keretében el nem fogadott **50.000 Ft** támogatási összeget a határozat kézhezvételét követő 15 napon belül **fizesse vissza.** A visszafizetés részletekben történő teljesítése iránt a 368/2011. (XII.31.) Korm. rendelet 99. § (3) bekezdése alapján kérelem benyújtható.

**Felelős:** Niedermüller Péter polgármester

**Határidő:** 2023. június 30.

„C”

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (V.15) határozata a Pannon Voices Egyesület 2022. évi program célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy:

1. a **Pannon Voices Egyesület** (cím: 1071 Budapest, Damjanich u. 51. 2/12., adószám: 18900541-1-42) 2022. évi program célú támogatása tárgyában megkötött VIII/1437-6/2022. számú támogatási szerződéshez kapcsolódó **elszámolást nem fogadja el.**
2. **felszólítja** az Egyesületet, hogy az elszámolás keretében el nem fogadott **250.000 Ft** támogatási összeget a határozat kézhezvételét követő 15 napon belül **fizesse vissza.** A visszafizetés részletekben történő teljesítése iránt a 368/2011. (XII.31.) Korm. rendelet 99. § (3) bekezdése alapján kérelem benyújtható.

**Felelős:** Niedermüller Péter polgármester

**Határidő:** 2023. június 30.

**II.**

„A”

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (V.15.) határozata a Budapesti Görögkatolikus Parókia 2022. évi egyházi szervezetek támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a **Budapesti Görögkatolikus Parókia** (cím: 174 Budapest, Rózsák tere 9-10., adószám: 19819538-1-42) 2022. évi egyházi szervezetek támogatása tárgyában megkötött VIII/1453-6/2022. számú támogatási szerződéshez kapcsolódó **elszámolást a támogatási kérelemben megfogalmazott és a megvalósított tevékenység összhangjára figyelemmel elfogadja.**

**Felelős:** Niedermüller Péter polgármester

**Határidő:** azonnal

„B”

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (V.15.) határozata a Budapesti Görögkatolikus Parókia 2022. évi egyházi szervezetek támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy:

1. a **Budapesti Görögkatolikus Parókia** (cím: 174 Budapest, Rózsák tere 9-10., adószám: 19819538-1-42) 2022. évi egyházi szervezetek támogatása tárgyában megkötött VIII/1453-6/2022. számú támogatási szerződéshez kapcsolódó **elszámolást nem fogadja el.**
2. **felszólítja** a szervezetet, hogy az elszámoláss keretében el nem fogadott **76.300 Ft** támogatási összeget a határozat kézhezvételét követő 15 napon belül **fizesse vissza.** A visszafizetés részletekben történő teljesítése iránt a 368/2011. (XII.31.) Korm. rendelet 99. § (3) bekezdése alapján kérelem benyújtható.

**Felelős:** Niedermüller Péter polgármester

**Határidő:** 2023. június 30.

Budapest, 2023. május 8.

Szücs Balázs

alpolgármester

**Mellékletek:**

1. sz. melléklet VIII/1437-6/2022. sz. támogatási szerződés

2. sz. melléklet VIII/1437-6/2022. sz. támogatási szerződés elszámolása

3. sz. melléklet kérelem

4. sz. melléklet VIII/1453-6/2022. sz. támogatási szerződés

5. sz. melléklet VIII/1453-6/2022. sz. támogatási szerződés elszámolása

6. sz. melléklet kérelem