|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2023. május 15 - ei rendes**

**ülésére**

|  |  |
| --- | --- |
| **Tárgy:** | Javaslat a Budapest 150 ötletpályázatra beérkezett pályázatok elbírálására |

**Készítette:**

Czikora Petra

irodavezető-helyettes

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

Tisztelt Bizottság!

A Képviselő-testület 94/2023. (III.14.) határozata alapján Önkormányzatunk a Budapest 150 emlékévhez kapcsolódóan ötletpályázatot írt ki kulturális jellegű programok megvalósítására (1. számú melléklet).

A pályázat benyújtására nyitva álló határidőig 31 db pályázat érkezett be. A pályázatokról készített összefoglaló táblázatot az előterjesztés 2. számú melléklete tartalmazza, a pályázatokat terjedelmükre, valamint az abban szereplő személyes adatokra tekintettel az előterjesztés nem tartalmazza, azok a Humánszolgáltató Irodán tekinthetőek meg. Valamennyi pályázat megfelelt a pályázati felhívásban foglalt feltételeknek.

A pályázati felhívás értelmében a beérkezett pályázatok közül a Művelődési, Kulturális és Szociális Bizottság javaslata alapján a Képviselő-testület dönt arról, hogy mely programtervek kerüljenek megvalósításra a Budapest 150 emlékév kerületi programsorozatában, amelynek megvalósítását vissza nem térítendő támogatás formájában 100 %-ban támogatja Önkormányzatunk. A pályázat keretösszege 5.000.000 Ft.

A beérkezett pályázatok közül az alábbiak megvalósításának támogatására teszek javaslatot a tisztelt Bizottság részére, amelyet kérem hogy támogatólag javasoljon a Képviselő-testület felé:

|  |  |  |  |  |  |
| --- | --- | --- | --- | --- | --- |
| **Pályázó neve** | **Pályázat rövid címe** | **Pályázat témaköre** | **Program rövid bemutatása** | **Összköltség** | **Igényelt támogatás** |
| **PILLANAT Művészeti Alapítvány** | Erzsébetvárosi anzix - köztéri AR plakát kiállítás és séta-koncert | képzőművészeti és előadóművészeti | Erzsébetváros folyamatos formálódását, a helyi kultúra és történetiség múltját, jelenét és jövőjét bemutató köztéri AR plakát kiállítás és séta-koncert létrehozása. | 2 117 300 Ft | **2 117 300 Ft** |
| **Történelemtanárok Egylete** | A "Csikágó" régen és most | egyéb kulturális (ismeretterjesztő) | Ismeretterjesztő séták Középső-, és Külső Erzsébetvárosi helyszíneken, ezzel erősítve a lokálpatriotizmust és a városrész történetének beemelését a köztudatba. | 500 000 Ft | **500 000 Ft** |
| **Kováts Kriszta** | Budapest bámészko | előadóművészeti | Kováts Kriszta és Nádasdy Ádám estje, a Kováts Kriszta Kvinett közreműködésével arról mesél, hogy miért jó Budapesten élni: kikre vagyunk büszkék a múlt századi Budapest életéből. Kriszta budapesti legendákról énekel, közben Ádám mesél. | 800 000 Ft | **800 000 Ft** |
| **Spirea Videós Műsorkészítő és Szolgáltató Bt.** | Genius loci | egyébi kulturális (filmkészítés) | Szubjektív dokumentumfilm privát emlékekből, híradós felvételekből, irodalmi idézetekből, levéltári dokumentumokból, utcai legendákból és sok-sok utcai jelenetből. (Damjanich utca) | 700 000 Ft | **700 000 Ft** |
| **Menhely Alapítvány - Kürt Nappali Centrum** | A Valero utcai "hideg vízgyógy-intézettől" a Kürt utcai nappali melegedőig | egyéb kulturális (ismeretterjesztő) | Utca- és épülettörténeti vezetett séta. Kiállítás és kiállításvezető katalógus. | 500 000 Ft | **500 000 Ft** |
| **Epicentrum Egyesület** | BP150 SLAM | előadóművészeti | Zenés költészeti esemény az erzsébetvárosi Ellátóban, ahol a felkért költők és a versenyre jelentkező fellépők a jubileum alkalmából Budapest tematikájú szövegekkel állnak színpadra, ahol az irodalmon túl a látvány és a zene is Budapest 150 éves történetét és Erzsébetvárost idézi meg. | 165 000 Ft | **165 000 Ft** |
| **Budapesti Honismereti Társaság** | Budapest 150 és Erzsébetváros | egyéb kulturális (helytörténeti kiadvány) | Budapest létrehozása, Pesti előzményei, kiemelten erzsébetvárosi következményei a kiegyezés időszakában, valamint a jubileum kapcsán az önkormányzat, szervezetei és a városrész civil szervezetei helytörténeti vonzatú tevékenysége bemutatása a Városunk c. periodika 2024/1. nyomtatott számában és digitális változatában a Budapesti Helytörténeti Portálon. (www.bpht.hu) | 663 710 Ft | **210 000 Ft** |
| **Összesen** | | | | | **4 992 300 Ft** |

**Határozati javaslat**

**Budapest Főváros VII. kerület Erzsébetváros Önkormányzata Művelődési, Kulturális és Szociális Bizottságának …../2023. (V.15.) határozata a Budapest 150 emlékévhez kapcsolódó ötletpályázat elbírálásáról**

Budapest Főváros VII. kerület Erzsébetváros Önkormányzatának Művelődési, Kulturális és Szociális Bizottsága úgy dönt, hogy a Budapest 150 emlékévhez kapcsolódó programok megvalósítása céljából kiírt pályázati felhívásra beérkezett pályázatok közül az alábbiak megvalósítását javasolja a Képviselő-testület részére:

|  |  |  |
| --- | --- | --- |
|  | **Pályázó neve** | **Támogatás összege** |
| 1. | Pillanat Művészeti Alapítvány | 2 117 300 Ft |
| 2. | Történelemtanárok Egylete | 500 000 Ft |
| 3. | Kováts Kriszta | 800 000 Ft |
| 4. | Spirea Videós Műsorkészítő és Szolgáltató Bt. | 700 000 Ft |
| 5. | Menhely Alapítvány | 500 000 Ft |
| 6. | Epicentrum Egyesület | 165 000 Ft |
| 7. | Budapesti Honismereti Társaság | 210 00 Ft |
|  | **Összesen** | **4 992 300 Ft** |

**Felelős**: Veres Zoltán bizottsági elnök  
**Határidő**: a Képviselő-testület 2023. májusi rendes ülése

Budapest, 2023. május 9.

Szücs Balázs

alpolgármester

Melléklet:

1. melléklet: pályázati felhívás és melléklete
2. melléklet: összefoglaló a beérkezett pályázatokról