|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella Humánszolgáltató Iroda vezetője** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság** **2023. május 15-ei  
rendes ülésére**

|  |  |
| --- | --- |
| **Tárgy:** | Döntés háziorvosi szolgáltatók 2023. évi támogatásáról |

**Készítette:**

Zsákné Bujdosó Laura

intézményi koordinátor

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros Erzsébetváros Önkormányzatának 2023. évi költségvetéséről szóló 3/2023. (II.15.) önkormányzati rendeletében 6 000 000 Ft került elkülönítésre a háziorvosi szolgáltatók támogatására. A Képviselő-testület 88/2023. (III.14.) számú határozatával 15 600 000 Ft-al megemelte a keretösszeget, így összesen **21 600 000 Ft keretösszeget áll rendelkezésre a háziorvosi szolgáltatók** *(háziorvosok, házi gyermekorvosok, fogorvosok)* **2023. évi támogatására** *(előterjesztés 1. számú melléklete)*.

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága a 66/2023. (III.27.) határozatával döntött a pályázat kiírásáról és a 76/2023. (IV.17.) határozatával annak módosításáról *(előterjesztés 2. és 3. számú melléklet)*. A pályázati felhívás a helyben szokásos rend szerint az Önkormányzat honlapján került közzétételre. A pályázati felhívás alapján **az elnyerhető, egyösszegű, vissza nem térítendő támogatás felső határa** a pályázatot benyújtó egészségügyi szolgáltató által ellátott **praxisonként** **bruttó 400 000 Ft.** A pályázatok benyújtási határideje 2023. április 27. napja volt *(előterjesztés 4. számú melléklete).*

A beérkezett pályázatokat a Humánszolgáltató Iroda megvizsgálta, amelyről az összesített adatokat, a pályázati célok leírását, a megvalósítás összegét, a javasolt támogatás összegét, a vállalt önrészt az előterjesztés *5. számú mellékletében* szereplő táblázat tartalmazza.

A 2023. évben az 54 egészségügyi alapellátási praxisból összesen 47 praxisra (amely 42 szolgáltatót jelent) vonatkozóan került pályázat benyújtásra. A *TAO Természetes és Tradicionális Gyógyító Korlátolt Felelősségű Társaság* az Önkormányzattal kötött egészségügyi feladat-ellátási szerződés alapján jelenleg 6 kerületi gyermekorvosi praxis működtetéséről gondoskodik, így esetükben a pályázati kiírásnak megfelelően elnyerhető maximális támogatási összeg 2 400 000 Ft.

A *MARKIDIEL Betéti Társaság* *(továbbiakban: MARKIDIEL Bt.)* praxisjoggal rendelkező háziorvosa Dr. Hágen Diána 2023. március 28. napján kérelmezte az Önkormányzattal 2016. január 8. napján megkötött és 2016. március 1. napjával hatályba lépett egészségügyi feladat-ellátási szerződés 6 hónapos felmondási határidővel történő megszűntetését, amelynek napja 2023. szeptember 30. Erre való tekintettel javaslom, hogy a MARKIDIEL Bt. esetében a támogatási szerződésben a támogatási időszak 2023. január 1. - 2023. szeptember 15. napjáig, az elszámolás benyújtásának határideje pedig 2023. szeptember 30. napjáig kerüljön meghatározásra.

A támogatást a pályázók kizárólag az egészségügyi alapellátási tevékenységéhez kapcsolódó **rendelőhelyiség költségeire fordíthatják** az alábbiak szerint:

a) ***felnőtt háziorvosok, házi gyermekorvosok***esetében a **közüzemi díjak** (kizárólag a gázfogyasztás és a villamosenergia-fogyasztás költségének) **finanszírozására;**

b*)* ***fogorvosi szolgáltatók*** esetében a **helyiséghasználati díj** (a Terézvárosi Egészségügyi Szolgálattal kötött szerződés alapján kiállított számlák) **finanszírozására**;

amely költségek a Bischitz Johanna Integrált Humán Szolgáltató Központ által kerülnek a háziorvosi szolgáltatók részére továbbszámlázásra.

A pályázat megvalósításhoz szükséges önrész biztosítását a pályázók nyilatkozatban vállalták.

**A teljes pályázati anyagot terjedelmére tekintettel az előterjesztés nem tartalmazza, az a Humánszolgáltató Irodán megtekinthető.**

Mindezek alapján a **pályázati keretösszegből 18 800 000 Ft összeg felosztására teszek javaslatot a határozati javaslatban részletezettek szerint**.

Fentiekre tekintettel, kérem a tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2023. (V.15.) határozata a 2023. évi háziorvosi szolgáltatók pályázatának elbírálásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. a háziorvosi szolgáltatók támogatására kiírt 2023. évi pályázat keretében beérkezett érvényes pályázatokat az alábbi támogatásban részesíti:

|  |  |  |
| --- | --- | --- |
|  | **Pályázó háziorvosi szolgáltató neve** | **Támogatás összege** |
|  | DAN-DENTAL Fogászati Kereskedelmi és Szolgáltató  Betéti Társaság | 400 000 Ft |
|  | DO-RÉTHY Orvosi, Mérnöki és Kereskedelmi  Betéti Társaság | 400 000 Ft |
|  | Dr. Ekhardt Edit és Társa Háziorvosi Betéti Társaság | 400 000 Ft |
|  | Dr. Gergely György Háziorvosi Betéti Társaság | 400 000 Ft |
|  | Dr. Magyar és Magyar Egészségügyi Szolgáltató  Betéti Társaság | 400 000 Ft |
|  | Dr. Mandula Diána Dorottya egyéni vállalkozó | 400 000 Ft |
|  | Dr. VIZLER Háziorvosi Betéti Társaság | 400 000 Ft |
|  | Endorfin Egészségügyi Szolgáltató Betéti Társaság | 400 000 Ft |
|  | "HEALTH" CARE Egészségőrző Megelőző Gyógyító Oktató Családorvosi Betéti Társaság | 400 000 Ft |
|  | Health-2002 Egészségügyi, Kereskedelmi és Szolgáltató Betéti Társaság | 400 000 Ft |
|  | Holisztikus Alapellátás Korlátolt Felelősségű Társaság | 400 000 Ft |
|  | Humán-Prevenció Szolgáltató Betéti Társaság | 400 000 Ft |
|  | INTERNATIONAL EMERGENCY SERVICE Egészségügyi Szolgáltató Korlátolt Felelősségű Társaság | 400 000 Ft |
|  | Izsák-Dent Fogászati Szolgáltató Korlátolt Felelősségű Társaság | 400 000 Ft |
|  | JANCA-MEDI-LAND Betéti Társaság | 400 000 Ft |
|  | Kelemen és Varga Egészségügyi és Szolgáltató Korlátolt Felelősségű Társaság | 400 000 Ft |
|  | KINDERÁG Egészségügyi Szolgáltató Betéti Társaság | 400 000 Ft |
|  | "KM Minident" Fogorvosi Szolgáltató Betéti Társaság | 400 000 Ft |
|  | LEINIKKI Humán Szolgáltató Korlátolt Felelősségű Társaság | 400 000 Ft |
|  | MaDent2021 Fogászati Betéti Társaság | 400 000 Ft |
|  | Markidiel Betéti Társaság | 400 000 Ft |
|  | MarosváriMed Egészségügyi Szolgáltató Betéti Társaság | 400 000 Ft |
|  | MEDAMED Egészségügyi Szolgáltató és Rekreációs  Betéti Társaság | 400 000 Ft |
|  | Medicina-Radiológia Egészségügyi és Oktatási  Betéti Társaság | 400 000 Ft |
|  | Medico City Korlátolt Felelősségű Társaság | 400 000 Ft |
|  | Medico Inter Korlátolt Felelősségű Társaság | 400 000 Ft |
|  | MED-MIX Egészségügyi és Szolgáltató Betéti Társaság | 400 000 Ft |
|  | MEDVASS Egészségügyi Szolgáltató Korlátolt Felelősségű Társaság | 400 000 Ft |
|  | Mizser Háziorvosi és Egészségügyi Szolgáltató  Betéti Társaság | 400 000 Ft |
|  | Nagy-Bódy Egészségügyi Betéti Társaság | 400 000 Ft |
|  | "Paratus" Háziorvosi és Számviteli Szolgáltató  Betéti Társaság | 400 000 Ft |
|  | "POPIDENT" Fogorvosi Szolgáltató Betéti Társaság | 400 000 Ft |
|  | PrimeMed Betéti Társaság | 400 000 Ft |
|  | "PRO HOMINE" Gondozó, Gyógyító Oktató Családorvosi Betéti Társaság | 400 000 Ft |
|  | Somadent Korlátolt Felelősségű Társaság | 400 000 Ft |
|  | TAO Természetes és Tradicionális Gyógyító  Korlátolt Felelősségű Társaság | 2 400 000 Ft |
|  | Tar-Dent Egészségügyi Szolgáltató és Tanácsadó  Betéti Társaság | 400 000 Ft |
|  | TenDent Szolgáltató Betéti Társaság | 400 000 Ft |
|  | VITA-CHI Egészségügyi Betéti Társaság | 400 000 Ft |
|  | W és M Fogorvosi Betéti Társaság | 400 000 Ft |
|  | "Xanax" Egészségügyi és Szolgáltató Betéti Társaság | 400 000 Ft |
|  | Zsuzsa Doktor Egészségügyi, Szolgáltató és Tanácsadó  Betéti Társaság | 400 000 Ft |
| **ÖSSZESEN:** | | **18 800 000 Ft** |

1. Az 1. pontban szereplő támogatási összegek fedezetét az Önkormányzat 2023. évi költségvetéséről szóló 3/2023. (II.15.) önkormányzati rendelet „7302” címszám alatt lévő „Egészségügyi alapellátás szolgáltatóinak rezsitámogatása” előirányzat terhére biztosítja.
2. A támogatás kizárólag a támogatási kérelemben meghatározott költségekre használható fel.
3. Felhatalmazza a polgármestert, hogy **a nyertes pályázókkal** a támogatási szerződést megkösse.

**Felelős:** Niedermüller Péter polgármester

**Határidő:** 2023. augusztus 31.

Budapest, 2023. május 4.

Gyuris Gabriella

irodavezető

**Előterjesztés melléklete:**

1. *számú melléklet:* 88/2023. (III.14.) számú Képviselő-testületi határozat
2. *számú melléklet:* 66/2023. (III.27.) Művelődési, Kulturális és Szociális Bizottság   
    határozata a 2023. évi háziorvosi szolgáltatók támogatásáról szóló pályázat kiírásáról
3. *számú melléklet:* 76/2023. (IV.17.) Művelődési, Kulturális és Szociális Bizottság   
    határozata a 2023. évi háziorvosi szolgáltatók támogatásáról szóló pályázati kiírás   
    módosításáról
4. *számú melléklet:* Pályázati felhívás a háziorvosi szolgáltatók 2023. évi támogatására
5. *számú melléklet:* Beérkezett háziorvosi pályázatok összesítő táblázata 2023. év